Anthony Soter Fernandez

Anthony Soter Fernandez (født 1932 i Sungai Petani i Kedah, død 28. oktober 2020 i Cheras ved Kuala Lumpur i Malaysia) var en malaysisk katolsk erkebiskop og kardinal.

Liv og virke

Bakgrunn
Fernandez kom fra en familie av indisk opprinnelse. Etter skolegang i Taiping og i Sungai Petani var han sykepleier i ti år. I 1958 trådte han inn i presteseminaset St. Francis Xavier i Singapore og fullførte prestestudiene ved presteseminaret i Penang.

Prest
Han ble presteviet for bispedømmet Penang den 10. desember 1966.

Biskop
Han ble utnevnt til biskop av Penang den 29. september 1977, og ble bispeviet den 17. februar 1978 av erkebiskop Gregory Yong Sooi Ngean  (1925-2008] av Singapore, som ble assistert av biskopene James Chan Soon Cheong (født 1926) av Malacca-Johor (1972-2001) og Anthony Lee Kok Hin (f. 1937) av Miri (1977-2013).

Pave Johannes Paul II utnevnte ham til erkebiskop av Kuala Lumpur den 30. juli 1983 og han ble innsatt der den 10. november 1983.

Hsn var president for Catholic Bishops' Conference of Malaysia, Singapore and Brunei i periodene 1987–1990 og 2000–2003.

Pave Johannes Paul aksepterte hans aldersbetingede fratredenssøknad fra erkebispestolen Kuala Lumpur den 24. mai 2003. Fra denne datoen bodde han i seminaret i Penang, hvor han viet seg til formasjonen av prester som åndelig veileder.

Kardinal
Erkebiskop Fernandez ble kreert til kardinal av pave Frans i et pavelige konsistorium den 19. november 2016, og han var den første malaysier som ble kardinal noensinne. Han fikk Sant'Alberto Magno som sin tittelkirke.

Kardinal Fernandez døde den 28. oktober 2020 på Little Sisters of the Poor St. Francis Xavier Home i Cheras (Kuala ved Kuala Lumpur. Han hadde lidd av kreft i flere år.

Episkopalgenealogi 
Hans episkopalgenealogi er:
 Erkebiskop François de Bovet (1745–1838)
 Biskop Jacques-Léonard Pérocheau (1787–1861) *bispeviet 1818
 Biskop Eugène-Jean-Claude-Joseph Desflèches (1814-1887) *1844
 Biskop François-Eugène Lions (1820-1893) *1872
 Biskop Jean-Joseph Fenouil (1821-1907) *1881 
 Biskop Marc Chatagnon (1839-1920) *1887
 Biskop Jean-Claude Bouchut (1860-1928) *1902
 Biskop Pierre Louis Perrichon (1872-1932) *1921
 Biskop Frédéric-Joseph-Marie Provost (1877-1952) *1929
 Erkebiskop Michel Olçomendy (1901-1977) *1947
 Erkebiskop Gregory Yong Sooi Ngean (1925-2008 ) *1968
 Kardinal Anthony Soter Fernandez  (1932-2020) *1978

Referanser

Eksterne lenker
 http://www.katolsk.no/nyheter/2020/10/malaysia-kardinal-fernandez-88-dod

Malaysiske katolske biskoper
Linjen de Bovet
Malaysiske kardinaler
Personer fra Kedah